118. szonett
Mint, ha erősb ital mará inyünket,
Hogy szájizünket még jobbá növeszszük,
Vagy megelőzni betegségeinket,
Szerben a bajtul óvó bajt beveszszük;
Mindig kivántabb édességeiddel
Tetézve én is, keserűnek estem,
A megbetegülésnek vágya vitt el
S felesleges fölgyógyulást kerestem.
Létlen baj ellen bajt magára vonni
Szerelmemet fondorkodása vitte,
S egészséget hozott megorvosolni,
Mely ép bár, gyógyszerét a bajba’ hitte.
        De megtanultam, és valóban áll:
        Tőled, betegnek, a gyógyszer halál. 
Versek
Szonettek

en:Sonnet 118 (Shakespeare)
de:William Shakspeare's sämmtliche Gedichte/Sonett CXVIII
fr:Sonnets de Shakespeare/118
ru:Сонет 118 (Шекспир/Гербель)